מחלף לקיה

מחלף לקיה הוא מחלף בנגב הממוקם צפונית ליישוב לקיה וקרוי על שמו, ומחבר בין כביש 6, כביש 31 וכביש 358. הוא נפתח לתנועה באפריל 2016 עם פתיחת קטע כביש 6 בינו לבין מחלף להבים.

מבנה המחלף
המחלף הוא מחלף יהלום כאשר הצמתים במחלף הם מעגלי תנועה. החיבור בין כביש 31 לכביש 358 עובר בגשר מעל לכביש 6. קטע כביש 31 שיוצא מהמחלף משמש את היישוב לקיה בעיקר. נהגים הרוצים להמשיך מזרחה לכיוון ערד וים המלח יכולים לעשות זאת בדרך יותר מהירה, עם המשך עם כביש 6 ויציאה לכביש 31 במחלף שוקת.

קישורים חיצוניים 
 החברה הלאומית לדרכים בישראל

כביש 6: מחלפים
מחלפי יהלום
כביש 31: צמתים ומחלפים
לקיה: תחבורה